એન્ફોર્સમેન્ટ ડાયરેક્ટરે કન્સ્ટ્રક્શન કંપની એમ્માર એમજીએફ લેન્ડ લિમિટેડને રૂપિયા 8,600 કરોડના દંડની નોટિસ આપવામાં આવી છે . કંપનીને આ નોટિસ ફોરેક્સના નિયમો તોડવા માટે આપવામાં આવી છે . રિયલ એસ્ટેટ સેક્ટરમાં આ અત્યાર સુધીનો સૌથી મોટો દંડ કરવામાં આવ્યો છે . એજન્સી દ્વારા આ કેસની તપાસ વર્ષ 2010થી શરૂ કરી દેવામાં આવી હતી . આ કેસ ફોરેન ડાયરેક્ટ ઈન્વેસ્ટમેન્ટના નિયમ તોડવા સાથે જોડાયેલો છે . કંપની પર આ વિશે ભારતીય રિઝર્વ બેન્કના નિયમો તોડવાનો પણ આરોપ લગાવવામાં આવ્યો છે . ઈન્ફોર્સમેન્ટ ડાયરેક્ટરનું માનવુ છે કે , આ કેસમાં એમ્માર એમજીએફની સામે ફોરેન એક્સચેન્જ મેનેજમેન્ટ એક્ટ ( ફેમા ) નો નિયમ તોડવાનો કેસ બની શકે છે . એજન્સીના મત પ્રમાણે , તપાસમાં ખ્યાલ આવ્યો છે કે , આ ગ્રૂપે આરબીઆઈને જાણ કરી છે કે તેઓ ભારતમાં કન્સ્ટ્રક્શન પ્રોજેક્ટ માટે એફડીઆઈ લાવી રહી છે , જોકે આ નાણાંનો ઉપયોગ કૃષિલક્ષી જમીન ખરીદવા માટે કરવામાં આવ્યો છે . આમ , કંપની દ્વાર આરબીઆઈનો નિયમ તોડવામાં આવ્યો છે . આ વિશે કંપનીના પ્રવક્તાએ જણાવ્યું છે કે , અમને સરકારી ઓથોરિટી પાસેથી આ વિશેની કોઈ જાણકારી નથી અને તેથી અમે હાલ આ વિશે કોઈ ટિપ્પણી કરી શકીશુ નહીં . કંપનીના મત પ્રમાણે તેમણે કોઈ પણ નિયમો તોડ્યા નથી . સૂત્રોના મત પ્રમાણે કંપનીનો દંડ વધીને રૂપિયા 25,000 કરોડની સપાટીએ પણ પહોચી શકે છે . આરબીઆઈની યોજના અંતર્ગત કંપનીએ વર્ષ 2005માં સાઈપ્રસ અને મોરેશિયસ પાસેથી કન્સ્ટ્રક્શન પ્રોજેક્ટ માટે રૂપિયા 8,600 કરોડ મેળવ્યા હતા . એમ્માર એમજીએફ લેન્ડ લિમિટેડ દુબઈની એમ્માર પ્રોપર્ટી અને ભારતની એમજીએફ લિ . કંપની છે .